## Rješenje Ustavnog suda Republike Hrvatske broj U-I-297/1992. od 24. veljače 1993.

### NN 22/1993 (23.3.1993.), Rješenje Ustavnog suda Republike Hrvatske broj U-I-297/1992. od 24. veljače 1993.

# USTAVNI SUD REPUBLIKE HRVATSKE

Ustavni sud Republike Hrvatske u postupku ocjene suglasnosti zakona
s Ustavom, na sjednici održanoj 24. veljače 1993. godine, donio je

## RJEŠENJE

1. Ne prihvaća se prijedlog Anđelka Blažanina za pokretenje postupka
za ocjenu ustavnosti odredaba:a) članka 144. stavka 1. Zakona o mirovinskom
i invalidskom osiguranju ("Narodne novine", broj 26/83, 5/86,
42/87 , 34/89 , 57/89 , 40/90 i 9/91) b) članka 17. stavka 1. točke 6.
Statuta Republičkoga mirovinskog i invalidskog osiguranja radnika Hrvatske("Narodne
novine" broj 58/90 i 21/92)

2. Ovo će se rješenje objavit u "Narodnim novinama"

Obrazloženje:

Andelko Blažanin podnio je prijedlog za pokretanje postupka za ocjenu
ustavnosti u izreci navedenih odredaba na kojima je Republički fond mirovinskog
i invalidskog osiguranja radnika Hrvatske temeljio svoje drugostepeno rješenje,
a kojih mu u mirovlnski staž kao staž osiguranja nije priznato vrijeme
provedeno u radnom odnosu od 19. 1. 1942. do 23. 9. 1942. godine, jer do
tada još nije bio navršio petnaest godina života. Smatra da se sada važećim
propisima ne može retroaktivno određivati da se ne računa u mirovinski
staž vrijeme provedeno u radnom odnosu 1942. godine, kada je bilo legalno
zapošljavanje osoba mlađih od petnaest godina koje su bile i obavezno socijalno
osigurane. Sud je ocijenio da prijedlog nije osnovan iz slijedećih razloga:
Osporena odredba članka 17. stavka 1. točke 6. Statuta Republičkog fonda
mirovinskog i invalidskog osiguranja radnika Hrvatske navedena je samo
u preambuli drugostepenoga rješenja Republičkoga fonda kao jedna od odredaba
na temelju kojih se donosi to rješenje. Ta odredba nije ni u kakvoj svezi
s nepriznavanjem mirovinskoga staža do navršene petnaeste godine života.
Tom odredbom određena je nadležnost direktora Republičkoga fonda da donosi
drugostepena rješenja o pravima i obvezama iz mirovinskog i invalidskog
osiguranja, što nije nesuglasno s Ustavom. Osporenom odredbom članka 144.
stavka 1. Zakona o mirovinskom i invalidskom osiguranju propisano je da
se u staž osiguranja računa vrijeme koje je osiguranik nakon navršene 15.
godine života proveo u radnom odnosu ili na drugom radu na osnovi kojega
je bio obavezno osiguran, kao i u obavljanju samostalne djelatnosti osobnim
radom na osnovi koje je bio obavezno osiguran. Ta zakonska odredba, u smislu
članka 143. točke 1. Zakona, odnosi se na vrijeme provedeno u osiguranju
od 1. siječnja 1973. godine, . a ne i na vrijeme provedeno u osiguranju
prije toga dana. U pogledu mirovinskoga staža, navršenoga do 31. prosinca
1972. godine, u članku 143. točki 2. Zakona o mirovinskom i invalidskom
osiguranju, određeno je da se taj staž utvrđuje prema odredbama do tada
važećeg Osnovnog zakona o mirovinskom osiguranju i Osnovnog zakona o invalidskom
osiguranju. U članku 162. Osnovnog zakona o mirovinskom osiguranju određeno
je da se u mirovinski staž ne računaju razdoblja provedena na radu do navršene
15. godine života. Po ocjeni Suda nisu nesuglasne s Ustavom zakonske odredbe
prema kojima se u mirovinski staž računa samo vrijeme provedeno na radu
nakon navršene 15. godine života. Prema odredbi članka 56. stavka I. Ustava
Republike , Hrvatske, pravo zaposlenih i članova njihovih obitelji na socijalnu
sigurnost i socijalno osiguranje uređuju se zakonom i kolektivnim ugovorom.
U Ustavu nema drugih odredaba koje bi sadržavale bilo kakve kriterlje za
uređivanje tih pitanja. Stoga je zakonodavac samostalan u uređivanju prava
iz mirovinskog i invalidskog osiguranja, pa je među ostalim mogao propisati
i da se u mirovinski staž ne računa vrijeme prije navršene 15. godine života.
Ne stoji ni prigovor podnositelja prijedloga n pogledu retroaktivnosti
odredaba Zakona o mirovinskom I invalidskom osiguranjn u odnošu na računanje
njegova mirovinskoga staža, ostvarenoga 1942. godine. Zakon u tom pogledu
nije propisao nikakvu novu odredbu, već je samo preuzeo pravnu regulativu
koja je važila do 31. prosinca 1972. godine. Na temelju stavka 1. članka
20. Ustavnog zakona o Ustavnom sudu Republike Hrvatske ("Narodne novine",
broj 13/91) riješeno je da se ovo rješenje objavi u "Narodnim novinama".
Iz navedenih razloga riješeno je kao u izreci.

Broj : U-I-297/ 1992.

Zagreb, 24. veljače 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 22/1993-372